ГЛАВА СЕДМА РАЗТВАРЯНЕ НА САМОСЪЗДАДЕНИ ОГРАНИЧЕНИЯ - Въведение в тантра тубтен Йеше въведение в тантра\nРАЗТВАРЯНЕ НА САМОСЪЗДАДЕНИ ОГРАНИЧЕНИЯ\nБРЕМЕТО НА ПОГРЕШНИТЕ ВЪЗГЛЕДИ\nДосега видяхме как две от предпоставките за чисто практикуване на тантра - отказването и бодхичита, помагат да създадем пространство в себе си и да открием истинската си природа. Отказването отслабва привичното ни вкопчване в удоволствието и зависимостта ни от външни фактори за постигане на удовлетвореност, докато бодхичита противопоставя себелюбивото отношение, с което се съсредоточаваме върху собственото си благоденствие, на пренебрегването на другите. Сега ще разгледаме третата основна предпоставка: създаване на правилен възглед.\nВ този контекст правилният възглед означава мъдростта, чрез която ясно осъзнаваме действителния начин, по който съществуваме ние и всички други явления. Тази мъдрост е прякото противодействие за всички погрешни схващания, които имаме, за това кои сме и какъв е светът в действителност. Докато сме обременени от тези погрешни разбирания, ние оставаме впримчени в света на нашите отражения, осъдени вечно да се лутаме в кръга от неудовлетвореност, създаден от нас самите. Но ако можем да изкореним погрешните възгледи и да ги пропъдим напълно, ще изпитаме свободата, пространството и лесното щастие, от което сега се лишаваме.\nСъздаването на правилен възглед за действителността не е нещо мистериозно. То не е въпрос на взиране в космоса с молба за бегъл поглед върху истината. Не е вярно, че погрешният възглед е тук долу на земята, а правилният -някъде горе в небесата. Нито е редно да мислим, че погрешният възглед обитава замърсените градове на Запада, а правилният може да се намери в чистия въздух на Хималаите. Нищо подобно. Правилният възглед е навсякъде, по всяко време. Красивото лице на действителността съществува във всички явления, точно тук и сега. Всичко е въпрос на премахване на наслоенията на собствените ни проекции, замъгляващи чистата представа за действителността.\nКогато се придържаме към идеята, че съществуваме по определен специфичен начин, ние халюционираме Всеки път, когато се погледнем в огледалото, ние имаме определена идея - "Как изглеждам днес? Не искам хората да ме виждат в този вид!"- въпреки, че в действителност, ние се променяме през цялото време. Във всеки момент сме различни, но все пак чувстваме, че притежаваме постоянна, непроменяща се същност.\nПредставата ни за външния свят е също толкова заблудена. Сетивните ни органи възприемат нещата двойнствено. Това ще рече, че всеки сетивен обект, който се появява пред нас, сякаш съществува сам по себе си като нещо конкретно и самостоятелно. Мислим, че само защото можем да видим, чуем, помиришем, вкусим и докоснем тези обекти, те трябва да са действителни и истински, неизменно съществуващи там навън истински, точно както ги възприемаме. Но конкретното ни схващане за това, как съществуват те, е също халюцинация и няма нищо общо с тяхната действителност. Необходимо е време, практика и изследване с ясно съзнание, за да се проникне отвъд дълбоко вкоренените погрешни представи и да се открие действителния начин, по който нещата съществуват. Но можем да започнем този процес веднага, като бъдем просто малко скептични към това, което възприема съзнанието ни. Например, щом разберем, че се придържаме към твърда представа за себе си - "Аз съм такъв", "Редно е да бъда такъв" -трябва да си спомним, че тази представа е само' илюзия, моментна проекция на ума ни. Не бива също пасивно да приемаме, че външните явления съществуват в конкретния, самостоятелен начин, по които ни се струва. По-добре е да бъдем малко подозрителни към това, което сетивата и обичайните схващания ни казват, също като мъдрия купувач, който, когато купува кола на старо, не се хваща веднага на всичко, което продавачът твърди за нея.\nСЪНИЩА И ПУСТОТА\nАко искаме да разберем как се заблуждаваме от фалшивите отражения и как можем да започнем да се освобождаваме от тяхното влияние, добре е да помислим за аналогията с преживяното насън. Когато се събудим сутринта, къде са всички хора, които току що сме сънували? Къде са отишли? Реални ли са или не? Разбира се, че не. Всички тези хора от съня и техните преживявания са се появили от нашия спящ, сънуващ ум. Те са-били истински само докато сме били в състояние на сън. За събудения ум на другата сутрин те са само несъществен спомен. Докато спим те изглеждат толкова истински, като че ли наистина са там навън, съществуващи съвсем отделно от нас. Но когато се събудим, разбираме, че са само проекции на сънуващия ум. Независимо колко реални са изглеждали, тези хора всъщност нямат дори един отделно съществуващ атом. Напълно лишени от каквото и да било обективно съществуване, те са само халюцинация на сънуваното преживяване.\nПо много подобен начин всичко, което изживяваме докато сме будни, включително и силното чувство за "аз", също е лишено от истинско съществуване. Въпреки конкретната форма на съществуване там, навън, по някакъв начин, тези явления изобщо не съществуват сами по себе си. Само докато обичайния ни, конвенционален ум функционира, или е включен, тези относителни феномени съществуват за нас. Ако обичайният ни ум се изключи, обичайните феномени ще престанат да се явяват.\nВъпросът е в това, че хората и нещата, които съставляват сетивния ни свят, не съществуват по този материален, обективен начин, по които ни се явяват. Тези форми не са нищо друго освен проявления на обичайното ни съзнание. Те са възприети или обозначени от предубедения ни ум. Но основният ни проблем не е, че нещата изглеждат самостоятелно съществуващи; проблемът е, че ние приемаме тяхната привидност за истинска.\nНавикът да вярваме или да се придържаме към условните проявления, като че ли са истински и действителни, е с нас от незапомнени времена. Това не е новоусвоен философски възглед. По тази причина е трудно да се преодолее. Но ние можем да започнем да изкореняваме този погрешен навик просто като разберем, че обичайният начин, по който гледаме на действителността е заблуден, че инстинктивното ни вярване в самостоятелното съществуване на нещата е невярна идея, нямаща нищо общо с истинския начин, по който нещата съществуват. Разбирането дори само на това, ще започне да ни освобождава от предубедените ни навици. Тогава ще започнем да се събуждаме.\nВКОПЧВАНЕ В ЕГОТО И НЕСИГУРНОСТ\nНе само нещата извън нас са лишени от неизменната обективна действителност, която им налагаме - същото важи и за вътрешното ни усещане за себе си. Ние инстинктивно усещаме, че съществуваме като нещо действително, определено и съдържателно. Не се съмняваме в това действително "мен" и ни изглежда абсурдно да си помислим за него като за още една халюцинация. И все пак, ако си направим труда да потърсим това предполагаемо конкретно "Аз" или "мен", ще открием^ че никъде не можем да го намерим. Нито главата ни, нито ръката ни, нито кракът или която и да било част от тялото ни не е нашето аз. Същото важи и за съзнанието ни: никоя от безкрайните мисли или чувства, които непрекъснато се появяват и изчезват, не е .реалното мен. И, разбира се, това неизменно усещане за себе си не е извън съчетанието тяло - съзнание. Но въпреки факта, че никъде не можем да открием независимото, отделно съществуващо аз - било то вътре или извън тялото и ума ни - продължаваме твърдо да поддържаме в дълбините на сърцето си, че то е възможно най-реалното. Това вродено вярване в нещо невярно, този основен източник на всички наши проблеми може да се нарече "вкопчване в егото". Не се налага да учим това погрешно вярване. То е интуитивно с нас от раждането ни. Всъщност, точно вкопчването в егото ни е тласнало да се родим, тъй като това е първото, което сме направили.\nПо какъв начин вкопчването в егото поддържа грешната си представа? Най-общо можем да разберем- като се вглеждаме в мислите си от време на време: "Как разбира умът ми действителността? Кой съм аз според него?" Ако наблюдението ни е достатъчно остро, ще открием, че носим конкретно, предубедено понятие за себе си : "Аз съм точно такъв" и, че това понятие няма нищо общо с действителността.\nОбичайната ни его-идея е :"Аз определено съществувам някъде, аз съм действителен". Нито за миг не си помисляме, че какво или кои сме е само резултат от наименование или обозначение на група от непрекъснато промениш се умствени или физически части. Нашият вкопчен в егото ум, така решен да установи и поддържа неизменно и сигурно усещане за самоличност, никога няма да приеме, че аз-ът или собствената същност са само приписване, просто име или обозначение. Вместо това то твърди: "Аз съществувам самостоятелно, това ми е присъщо. Не съм нещо извикано само от предубеждението." Но това твърдение е крайно неправилно. То е погрешният ни възглед, който лежи в основата на всичките ни трудности.\nНие сме така привикнали с явно конкретните форми на нещата, включително и собствените ни, че е трудно изведнъж да превключим и да приемем по-свободна представа. Нашето его - в този контекст това е невротичният ум, който в търсене на подкрепа се вкопчва в" неизменното усещане за самоличност - е изключително силно и ще се бори срещу всеки възглед, който заплашва сигурността му. То е дълбоко разстроено от предположението, че аз-ът, като всичко друго, е просто обозначен от мисъл, робуваща на понятията. Следователно, трябва да очакваме голяма съпротива, когато медитираме върху несамостоятелното съществуване на аз-а. Това е естествено - дълбоко вкорененото ни его се бори срещу унищожението си.\nУСТАНОВЯВАНЕ НА ВЪТРЕШНИЯ ВРАГ\nДокато нашето вкопчване в егото продължава да проектира своето неизменно, ограничаващо видение за действителността, в съзнанието ни няма да има пространство, в което да видим нещата в тяхната цялостност, както всички ние вътрешно желаем. Следователно, за да достигнем отвъд фалшивите отражения и схващания, първо трябва да унищожим всички погрешни идеи, които имаме за себе си. Необходимо е да получим колкото може по-ясна картина за начина, по който се възприемаме сега, как се придържаме към фалшивото усещане за его, защото не е възможно да създадем правилна представа, преди да разберем какъв точно е обичайния ни погрешен възглед.\nВеликите майстори на медитацията от миналото са подчертали значението на възможно най-точното установяване на безсмислието на понятията в съзнанието ни. Няма смисъл да се използват могъщи техники на проникновена медитация, за да се преодолее мъглявата или чисто теоретична погрешна представа за себе си. Това изобщо няма да ни помогне. Трябва да установим корена на нашите трудности като потърсим дълбоко в собствения си ум характерните за него погрешни схващания. Само тогава ще бъде възможно да атакуваме основната причина за проблемите ни. Иначе е все едно врагът ни да настъпва от изток, а. ние да насочваме оръжията си на запад.\nТози момент заслужава да се подчертае: една от основните причини да продължаваме да изпитваме многото нещастия на цикличното съществуване, като минаваме от едно неудовлетворително състояние в друго, е неспособността ни да разберем откъде идват проблемите ни. Дори когато преодолеем общата грешка да си мислим, че трудностите са причинени отвън, ние често не успяваме правилно да установим вътрешния си враг. Може погрешно да заключим например, че източникът на нашето неудовлетворение и объркване е определен интелектуален възглед или мнение, които поддържаме, и всичко, което трябва да направим, за да оправим положението, е да приемем по-висша, по-значима философска, позиция. Но такъв предубеден подход никога не улучва корена на нашите трудности.\nОсновният ни проблем не е интелектуален. Можем да започнем като приемем определен анализ за това, кои и какви сме, а по-късно да се променим- и да приемем противоположен възглед. Такава промяна може да бъде интелектуално удовлетворяваща, но тя не решава основния, органичен проблем на егото. Всъщност, въпреки че се гордеем с новото равнище на интелектуално разбиране, всичко, което сме направили, е, че сме заменили един набор предубеждения с друг. Вместо да отслабим вкопчването в егото, просто сме му дали нещо друго, на което да се опре.\nОТСЛАБВАНЕ НА ВЛАСТТА НА ПОГРЕШНОТО СХВАЩАНЕ\nТрябва да сме наясно, че не можем да изхвърлим незабавно обичайната, конкретна представа за егото си. Нужно е време, за да се преодолее напълно тази неизменна привидност. Но можем да атакуваме по-ниските равнища на погрешните схващания, като отслабим твърдото си придържане към начина, по който възприемаме действителността.\nТрадиционните будистки текстове илюстрират този момент с аналогичния пример за магьосника и неговата публика. Като произнася хипнотични заклинания над парчета дърво или камък, умелият магьосник може да накара хората да видят например коне. Хората, повлияни от заклинанията, не само виждат илюзорните животни, но и вярват, че са истински.Те са омаяни от силата на магьосника и заблудени от неговите илюзии. Благодарение на силата на заклинанията, магьосникът също вижда конете, но, разбира се, не вярва в тях. Знае, че са илюзорни, защото самият той ги е извикал. Така, докато публиката е смаяна от представлението, магьосникът остава незасегнат и невъзмутим.\nОбикновено ние сме като публиката. Вярваме във всичко, което двойнствените ни схващания извикват. Ако нещо изглежда привлекателно, ние веднага се поддаваме на това външно проявление и се втурваме след него. Ако видът му се промени в нещо не толкова привлекателно, ние незабавно пожелаваме да избягаме, без да се замислим, че променящите се феномени са отражение на собственото ни съзнание и нямат почти нищо общо със самия обект. В резултат непрестанно попадаме от едно неудовлетворително състояние в друго, напразно търсещи опора за илюзорната си самоличност, устремени към илюзорни обекти или бягащи от тях. Животът ни се превръща в абсурдна драма, изпълнена с емоционален конфликт, объркване и разочарование.\nНо за нас е възможно да се освободим от невежите представи. Също като магьосника, не е необходимо да се поддаваме, когато възникват конкретни проявления на това или онова. Накрая, когато съзнанието ни е напълно изчистено от всички изкривени възгледи, дори двойнствените проявления ще изчезнат. Но не е нужно да чакаме дотогава, за да се освободим от противоречивите емоции. Щом започнем да отслабваме силата на конкретните си представи, ще усетим вкуса от тази свобода.\nРАЗВИВАНЕ НА СРЕДНИЯ ПЪТ\nСлед всичко казано за липсата на собствено съществуване и за илюзорната същност на феномените, можем да заключим, че ние самите, другите, светът и просветлението са напълно несъществуващи. Такова заключение е нихилистично и прекалено. Явленията съществуват. Криворазбран е техният привидно конкретен и независим начин на съществуване и той трябва да се отхвърли.\nДа вземем примера с дъгата. Съществува ли тя или не? Разбира се, че да, но как? Като нещо изникващо от взаимната игра на капки вода в небето, слънчева светлина и нашата позиция на наблюдатели. Тогава дъгата е зависещо явление и ако я изследваме, ще открием различните причини и условия. Но когато се взираме в дъгата, ние можем така да се развълнуваме от красотата , че да опитаме да се протегнем и да я докоснем. Но колкото и да напредваме, дъгата сякаш се отдръпва. Без значение колко бързо или колко далеч сме стигнали, никога не можем да намерим нещо неизменно, за което да се хванем. Дъгата в същността си е недосегаема и ние трябва да се задоволим с разбирането, че това красиво явление е привидност, която не можем нито да хванем, нито да задържим.\nПо същия начин всички съществуващи феномени се появяват само привидно пред ума. Лишени от конкретно самостоятелно съществуване, те се пораждат от взаимната игра на различни причини и условия. Те изникват, пребивават и изчезват като непрекъснато се променят. Това е вярно и за нас самите. Без значение какво подсказва вътрешното ни чувство на вкопчване в егото, неизменно, вродено аз не може да се намери никъде в или извън непрекъснато променящите се умствени и физически елементи. Ние и всички други явления без изключение сме лишени дори и от най-малкия атом на самостоятелното съществуване и тази пустота (шунята) е крайната същност на всичко съществуващо.-Беседите, в които Буда Шакямуни е изложил най-задълбочените си учения за пустотата са Сутрите за Съвършенството на Мъдростта (текст от тях символично държи в лявата си ръка Манджушри, въплъщението на напълно пробудената мъдрост). А индийския тълкувател, който е изяснил и разпространил тези учения е Нагарджуна, който освен задълбочен философ, бил и голям тантристки адепт, или махасидха.\nСистемата за философски анализ на Нагарджуна е позната като Средния път или Мадхямика, тъй като избягва крайните възгледи за отделното съществуване и несъществуване, за етернализма и нихилизма, за надценяването и подценяването. Според Нагарджуна, всички обичайни идеи, които имаме, са погрешни. Защо? Защото привично налагаме на обектите в живота си качества като конкретност, независимост и самостоятелно съществуване, каквито те в действителност не притежават. С други думи, обичайното ни невежо виждане за действителността - и вътрешното ни усещане за себе си, както и външното проявление на феномените като образ, звук и други - е предубедено и двойнствено.\nКакто по-рано коментирахме, ние непрестанно проектираме фалшив образ върху това, с което се занимаваме, а после вярваме, че фалшивият образ е самият обект. Когато придобием някаква идея за това колко фалшива е двойствената ни представа за действителността, може да реагираме твърде остро и да отречем съществуването на всичко. Това е крайността на нихилизма и тя е не само напълно погрешна, но и много опасна. Това, което трябва да разберем, е, че нещата съществуват, но не по конкретния начин, който по навик предполагаме. Предизвикателството да се създаде правилен възглед за пустотата е да се опровергаят напълно всички разбирания за независимо съществуване, без да се отрича истинското, зависимо съществуване.\nКогато се опитваме да приложим логическо мислене, за да си докажем, че нещо е празно - че е лишено от вродено, конкретно, самостоятелно съществуване - може да почувстваме, че отиваме твърде далеч. "Това е празно поради тази причина или онази". Нещата някак не са по местата си. Това определено може да случи. Усиленото прилагане на логика често може по-скоро да навреди отколкото да помогне на разбирането ни. В такива моменти е по-добре да отпуснем силата на логическото изследване и просто да наблюдаваме как предметът функционира, работи, откъде е дошъл и т.н. Например, ако изследваме нещо, за да открием дали е толкова самостоятелно съществуващо, колкото ни се струва, можем да си спомним: "Това нещо е сглобено от хора във фабрика, после е откарано на пазара, за да бъде продадено, после съм се появил аз и съм го купил, а сега го използвам." Гледана по този начин, несамостоятелно съществуващата природа на предмета става малко по-ясна. Ние го виждаме като нещо, изникнало от причини, зависещо от много фактори за съществуването си, функциониращо по един или друг начин. Това разбиране ще смекчи основното впечатление за нещо независимо и конкретно, съществуващо като отделен неизменен обект. Този подход към разбиране на зависимостта и несамостоятелното съществуване, или пустотата^ е удобен и пряк. Веднъж приели го, лесно ще разберем защо много велики учители от миналото са твърдели, че зависимостта, или зависимото възникване, е царят на логическото мислене и най-добрият начин да се разбере истинското състояние на нещата.\nСпоред Нагарджуна няма изключение от твърдението, че всички неща са лишени от истинско, независимо съществуване. Съзнанието не е изключение. Буда не е изключение. Не можем да кажем, че някой малоценен предмет, като кофата за смет, е празен и несъществуващ самостоятелно, докато високо ценен обект като Буда Шакямуни е абсолютно истински съществуващ. Това не е така. От гледна точка на това, че са празни и недвойствени, крайната действителност на Буда и на кофата за смет са абсолютно идентични.\nПрактическото заключение от всичко това, е да се въздържаме от незабавно приемане на всички наши двойнствени форми - това и онова, добро и лошо и други - като напълно истински, както и да се въздържаме от пълното им отричане. Вместо това трябва да оставаме малко отпуснати, малко скептични. Трябва да съзнаваме, че понеже обектите ни се струват така конкретни, те притежават силата да ни въвеждат в конфликт и объркване. Ако ясно съзнаваме това, няма да си позволим да попадаме под очарованието им. И ако се тренираме да съзерцаваме първичната чистота на съзнанието, в което тези форми се появяват, ще съумеем да влезем в състояние на не-двойственост, където всички конфликти и обърквания накрая стихват.\nЯСНОТО ПРОСТРАНСТВО НА СЪЗНАНИЕТО\nСЪЗДАВАНЕ НА ПРОСТРАНСТВО ЧРЕЗ "НЕВИЖДАНЕ"\nКакто вече дискутирахме, отказването, бодхичита и правилният възглед за пустотата са три от предварителните изисквания за практикуване на тантра. Това не означава обаче, че трябва да разбираме и трите съвършено и напълно, за да започнем да следваме пътя на тантра. Приблизителното разбиране е достатъчно за начало.\nДа вземем разбирането за пустотата например. Съвършеното разбиране за крайната природа на явленията е задълбочено постижение. Ако трябваше да чакаме дотогава, за да можем да практикуваме тантра, кога бихме започнали? Може би никога! За щастие това не е проблем. За да упражняваме различните преобразувания на тантра, е достатъчно да можем да отпускаме обичайното си усещане за някаква самоличност. Не е нужно съвършено да разбираме липсата на самостоятелното си съществуване, но трябва да можем да си дадем малко пространство извън обичайната ни, задължителна роля.\nТибетските лами често казват: "Невиждането е съвършеното виждане." Странни думи, може би, но те имат дълбоко значение. Те описват изживяването на опитния медитиращ в просторната, всеобхватна реалност, преживяването отвъд двойствеността.\nЧрез обичайните ни преживявания нас ни завладяват безброй двойствени схващания и разбирания. Всеки ден ни привличат приятни обекти, а неприятните ни отблъскват. Обременени от тесногръдата идея за себе си, ние си губим времето, като тичаме към едно и бягаме от друго. Както вече видяхме, дълбоко вкорененият навик да виждаме нещата двойствено и да вярваме в разграниченията си не води до нищо друго освен до объркване и повтаряща се неудовлетвореност. Но е възможно да се развие напълно различна представа за действителността. Преситени от безкрайната надпревара на принудителното, повтарящо се съществуване, ние можем да упражняваме проницателна осъзнатост и да развием правилно схващане за действителния начин, по който нещата съществуват.\nТова упражняване протича на различни етапи, някои от тях високо аналитични и концептуални, други - по-директни и експериментални. Накрая, докато усещането за пространност ни обзема все повече и повече, обичайните, конкретни форми, които нормално задръстват представата ни, започват да се разтварят. Като летни облаци, чезнещи в чистия, син простор на небето, двойствените представи секват и ние оставаме само с чистото, празно пространство на не-двойствеността. В това пространство свободно от всички конкретни разграничения, съзнанието се чувства спокойно и необвързано, свободно от ограничения. "Виждането" и вярването в крайната действителност на обичайните форми вече не го заемат и ние влизаме в "съвършеното виждане", на недвойственото преживяване.\nНе става дума за състояние на заспалост и безразличие на ума. Съзнанието ни в такъв момент е будно и дейно - без да отхвърля нищо, без Да потвърждава нищо, и все пак приемащо всичко. Вместо да се чувстваме впримчени и ограничени, заставени да играем същите безсмислени его игри отново и отново, започваме да чувстваме истинското освобождение на необременената съзнателност. Това освобождение е възможно, защото повърхностното, условно, илюзорно, двойствено съзнание не е същинската природа на човешките същества. Същинската ни природа е чиста като кристал и няма място за измислено самосъжаление. То веднага изчезва, а с него изчезват всички сковаващи ни ограничения.\nАко можем да влезем и останем в естествено чистото състояние на съзнанието, ще имаме времето и мястото да виждаме нещата без объркване. Дори ще можем по-добре да се оправяме във всекидневния си живот. Много хора се чудят на това. "Ако позволя, на ума си да се върне в естественото си, неусложнено състояние, как ще се оправям в този сложен свят? Как ще мога да стигна от едно място на друго? Как ще мога да се справям с работата си? Как ще мога да готвя? Как ще мога да правя каквото и да било?"\nНо няма смисъл да носиш със себе си подобно противоречие. Истината е, че когато си в чисто, ясно състояние на ума, ще можеш да отдадеш изцяло вниманието си на това, което вършиш и естествено ще го свършиш добре. Проблемите идват, когато не живееш в естествено състояние на ума. Тогава, без значение какво правиш, умът ти ще е зает с нещо друго. Предполага се, че трябва да изчистиш къщата, но умът ти си мисли за ходене на плаж и за сладолед. Ето кога се сблъскваш с трудности.\nЧИСТОТА И НЕДВОЙСТВЕНОСТ\nКато съзерцаваме потока на съзнанието си при медитация, съвсем естествено можем да бъдем доведени до просторното преживяване на не-двойствеността. Като наблюдаваме мислите си внимателно, ще забележим, че те се появяват, задържат и изчезват сами. Не е необходимо насила да изхвърляме мисли от ума си. Точно както всяка мисъл се появява от чистата същност на ума ни, така и естествено се разтваря в тази чиста същност. Когато накрая мислите се разтворят по този начин, трябва да задържим ума си съсредоточен върху последвалата яснота толкова пълно, колкото можем.\nТрябва да се упражняваме да не ни поглъща никоя от мислите, непрестанно изникващи в съзнанието ни. То е като огромен океан с изобилие от място за плуващи мисли и емоции и ние не бива да позволяваме вниманието ни да се разсейва по някоя от тях. Няма значение дали определена "риба" е особено хубава или отблъскваща: без да се разсейваме по единия или по другия начин, трябва да останем съсредоточени върху първичната яснота на ума си. Дори ако се появи разкошно видение, каквото с години сме чакали да видим, не бива да го въвличаме в разговор. Ние трябва, разбира се, да съзнаваме какво става. Въпросът не. е да притъпим съзнанието си така, че нищо да не забелязваме. Но докато съзнаваме възникналите мисли, не бива да се прехласваме по никоя от тях. Напротив, трябва да помним скритата под тях яснота, от която те са възникнали.\nЗащо е толкова важно да съзерцаваме чистотата на съзнанието? Защото, както разбираме отново и отново, изворът на щастието и страданието, коренът на болката на самсара и на блаженството на нирвана е умът. А вътре в ума е привичният погрешен възглед - невежото, несигурно вкопчване в егото - който се опира на халюцинацията на конкретното самостоятелно съществуване, като че ли тя е действителност. Начинът да се разкъса магията на тази халюцинация е да се види илюзорната природа на нещата и да се разбере, че всички явления са само изплъзващи се привидности, които се появяват в чистото пространство на съзнанието. Така колкото повече съзерцаваме чистотата на собственото си съзнание, толкова по-малко смятаме за конкретно и действително което и да е проявление и толкова по-малко страдаме.\nКато наблюдаваме как мислите идват и си отиват, ние се приближаваме към правилния възглед за пустотата. Привидно конкретни проявления ще се появят, ще се задържат за малко и ще изчезнат обратно в чистата природа на ума. С изчезването на всяка мисъл по този начин ние трябва да се упражняваме да чувстваме, че това изчезване е дори по-реално от първоначалното конкретно появяване на мисълта. Колкото повече се упражняваме в "не-виждане", толкова повече приемаме ясната просторност на ума си Тогава, дори когато се появяват изключително разрушителни мисли и емоции като гняв и ревност, ние ще запазим връзката с лежащата под тях чистота на нашето съзнание. Тази чистота е винаги с нас и всички заблуди, които преживяваме, са повърхностно помрачение, което накрая ще се разсее и ще ни остави със чистата по своята същност природа на ума ни.\nКогато напрегнато съзерцаваш собственото си съзнание и оставяш настрани всички мисли за добро и зло, ти веднага попадаш в състояние на не-двойственост. Как е възможно това? Представи си го така: чистото синьо небе е като съзнанието, докато димът и замърсяването, изхвърлени в небето, са изкуствените идеи, произведени от невежеството на вкопчването в его-то. Ние казваме, че замърсителите вредят на атмосферата, но замърсяването никога не засяга самото небе. Небето и замърсяването запазват собствената си характерна същност. С други думи, в основата си небето остава незасегнато, без значение колко отрова влиза в него. Доказателство за това е, че когато условията се променят, небето може пак да.стане чисто. По същия начин, без значение колко проблеми са създадени от изкуствените его схващания, те никога не засягат чистата природа на съзнанието. Относително погледнато, нашето съзнание остава чисто, защото ясната му същност не може да се смеси със същността на объркването.\nКрайно погледнато, съзнанието остава винаги ясно и чисто. Характерната не-двойственост на ума не се руши от двойствените схващания, възникващи в него. В този смисъл съзнанието е чисто, винаги е било и винаги ще остане чисто.\nМожете да попитате: А дали природата на заблудените мисли, като ревност или гняв, е също чиста? Да, всеки ум притежава еднакво чиста, нематериална природа. Дали умът приема или отхвърля, дали греши или се заблуждава, той винаги ясно отразява съответните обекти. Също както огледалото трябва да бъде ясно и непокрито, за да отрази лицето пред него - било то красиво или грозно - така и умът трябва да бъде ясен. Ако някое състояние на ума не беше чисто, той нямаше да отрази нищо добро или лошо.\nМожем да сравним положителните състояния на ума с водата в покой, а заблудените състояния с раздвижената, вряща' вода. Ако изследваме втората вода, ще открием, че въпреки движението, всяка отделна капка е ясна. Същото важи и за съзнанието: спокойно или раздвижено от завладяващата сложност на двойствените възгледи, неговата същинска природа остава ясна и съзнаваща.\nЗаключението е, че всички ние имаме възможността да се преместим от обърканото, замърсено състояние на его-конфликт в самото естествено чисто състояние на съзнанието. Никога не бива да мислим, че по някакъв начин умът ни е непоправимо увреден. Това е невъзможно. Ако можем да се научим да разпознаваме и влизаме в естественото, незасегнато състояние на съзнанието, накрая ще изпитаме свободата на недвойствената осъзнатост.\nПРОЯВЛЕНИЯ НА СЪЗНАНИЕТО\nОт будистка гледна точка всички обстоятелства в живота ни са проявления на съзнанието. Това е основното разбиране на Будизма. Болезнените и объркващи ситуации произлизат от болезнен и объркан ум, а всяко щастие, което изпитваме - от обикновеното удоволствие до висшето получаване на просветление - се корени също в собствения ни ум\nАко се вгледаме в живота си, ясно ще видим, че той се контролира напълно от ума, особено от ума на привързаността от желание. Непрекъснато мислим да отидем тук или там, да вземем това или онова, а после постъпваме според желанията си в търсене на удовлетвореност.\nНе само че неспокойният ни ум непрекъснато ражда нови мисли и идеи, но ние сме склонни да ги следваме, където и да ни заведат. В резултат сме примамвани от една ситуация в друга с обещанието за щастие, но накрая изпитваме само умора и разочарование. Разрешението не е в подтискането на мислите и желанията, тъй като това би било невъзможно, все едно да попречим на водата да заври, като натискаме капака на тенджерата. Единственият смислен подход е да се упражняваме да наблюдаваме мислите си, без да ги следваме. Това ги лишава от принудителната им сила и е все едно да махнем врящата вода от огъня. Накрая спокойствието и яснотата ще възтържествуват.\nНие, хората, особено се гордеем със способността си да мислим, но голяма част от нашето мислене прави нещата невероятно сложни. Вижте начина, по който дори опаковката на малко парче шоколад е претъпкана с информация и реклама. Може да си мислим, че способността да предизвикваме голямо количество мисли и идеи за един обект е признак на интелигентност, но голяма част от това, което правим със своята интелигентност, е неестествено и напълно ненужно.\nРазбира се, рационалното ни съзнание - повърхностното съзнание, завладяно от обществените ценности - вярва във важността на всичко, което прави. Но ние не бива да се лъжем и да вярваме, че цялото това усложнено мислене е истината. Може да има много неща, с които да се примиряваме във всекидневния си живот, но не е нужно да вярваме в тях. А когато ние сме усложнените, не бива да вярваме дори в себе си!\nОзначава ли това, че всичко, което правим и мислим, е невярно? Не, има известна истина в това, което става. Например, въпреки че небето е изначално ясно и чисто, има известна истина в замърсяванията, носещи се из него. Това, което казвам, е, че не бива да вярваме в абсолютната истина на мислите си за едно или друго. Замърсяването на въздуха е истинско донякъде, но то не е конкретно, самостоятелно съществуващо или действително. По същия начин нашите мисли могат да съдържат определено количество истина, но би било грешка да вярваме в тях безрезервно.\nНеобходимо е да се научим как да поддържаме ясна осъзнатост, като се откажем от обичайната си реакция към нещата. Обикновено незабавният ни отговор, когато се случи нещо - например, някой даде парче шоколад на приятеля ни - е да реагираме раздвоена. "Защо тя го даде на него? Защо не го даде на мен? Той е такъв късметлия, а аз съм такъв неудачник." Умът ни непрекъснато създава подобни раздвоени безсмислици и животът ни отразява объркването. Последица от това е, че отношенията ни с хората и нещата са променливи и нестабилни. Първо се интересуваме от нов приятел, на следващия ден се отказваме от него. Най-напред желаем да притежаваме нещо ново и красиво, после не можем да понасяме дори вида му. Тази непрекъсната промяна във вкусовете ни е друг показател. че обичайните ни, конкретни схващания за действителността са погрешни и са само отражения на объркания ни, предубеден ум.\nИма моменти по време на медитацията или извън нея, когато раздвоеното объркване стихва и ние изпитваме спокойната яснота на чистата осъзнатост. Покоят на ума, който изпитваме в такива моменти, е неописуем и много по-висш от чезнещите удоволствия, за които обикновено ламтят сетивата ни. Но не е достатъчно да изпитаме този вътрешен покой само веднъж или два пъти. Това няма да доведе до никакво продължително осъществяване. Напротив, нуждаем се от продължителни упражнения, за да можем многократно да преминаваме през обърканите, раздвоени схващания, и необезпокоявани да оставаме в чистотата на същинския си ум. Ако разчитаме на действащ, добре проверен метод, какъвто е практикуването на тантра, накрая осъзнаването на изначалната чистота ще стане неразрушимо и вече няма да бъдем под контрола на раздвоените предубеждения.\nЯСНОТА, ЛЮБОВ И ПОКОЙ\nДълбоката, умиротворена чистота на същинското ни съзнание е в природата на любовта и в тази спокойна атмосфера вмешателствата на омразата и гнева нямат място. Когато сме погълнати от дълбокото състояние на осъзнатост, не е възможно да ни смути вредна мисъл. Това не е въпрос на съзнателно решение да се въздържаме от гняв и да се държим добродетелно. Това любящо, щедро чувство изниква спонтанно и леко от дълбините на съществото ни.\nДокато чувството за пространност расте и ние се приближаваме към правилния възглед за неконкретното, несамостоятелно съществуване, възниква чувство за единство между нас и всичко останало. Вместо да се чувстваме задушени и подтиснати от околното - всичко е против мен - чувстваме, че има достатъчно място за всичко на света. Има пространство за всичко. В чистото пространство на нераздвоението всичко се носи свободно в непрекъснат процес на идване и отиване, растене и умиране, появяване и изчезване. В широтата на несамостоятелно съществуващата действителност всички неща функционират съвършено, без да си пречат взаимно. Няма конфликт, объркване или разделяне. Вместо да се чувстваме отчуждени от средата си, от другите и дори от себе си, ние споделяме преживяването на всеобща хармония.\nРазбирането, че нашето изначално човешко качество е ясно и чисто, ни позволява да проникнем отвъд пристрастните, ограничаващи и сковаващи идеи. В ясното пространство на напълно отпуснатото съзнание няма разлика между твоята изначална действителност и моята. Едната не е по-добра от другата; едната не е по-лоша от другата. В крайна сметка няма добро и лошо, чисто и нечисто. Смисълът на медитацията, молитвата или каквото се опитваме да правим е да открием изначалния принцип на човешката същност, да докоснем съзнанието си, изначалния принцип за цялостност, за не-раздвоеност. В момента, в който достигнем това преживяване, няма място за тежки идеи, тежки емоции или.сантименталност. Просто бъди! В момента на преживяването няма идеи, обозначени от раздвоеното съзнание. Няма Буда, няма Господ, няма рай и ад. Просто съществуване. Великият покой. Великата удовлетвореност.\nЯСНОТА, ЦВЯТ И БЛАЖЕНСТВО\nТантра съдържа мощни методи за пробуждане на най-финото ниво на ума и за насочване на това блажено, висше, светло съзнание към просторното и проникновено виждане за нераздвоеност.\nНо и преди да станем умели практикуващи, ние можем да влезем в контакт с естественото състояние на яснота на ума си и да усетим свободата на нераздвоеното преживяване. Проста техника, която да се използва в моменти на объркване, е просто да се гледа в синьото небе. Без да се съсредоточаваш върху някакъв обект, просто се взирай в пространството със силна осъзнатост и позволи на всички идеи да те напуснат. Ти си там, синият безкрай на пространството е там и нищо друго не се появява. Като изпълним нашето съзнание с усетената яснота на пространството, ние съвсем естествено ще започнем да съзерцаваме яснотата на ума си.\nТъй като сме човешки същества, веднага щом визуализираме по този начин всеобхватната синя светлина, конкретните ни понятия ще започнат да се рушат. Това е една от причините, поради които в тантристкото изкуство синьото често се използва да символизира не-раздвоението, състоянието, в което обичайните двойствени схващания спират да се появяват и да се считат за действителни. Много хора се чувстват освободени от понятията, когато се взират в огромния безкрай на небето или океана. Не говоря за никакво сложно философско понятие или за нещо, което трябва да се приеме на вяра, защото някой лама е казал, че е вярно. Аз просто разказвам за действителни преживявания, които много хора са имали и които и ти можеш да имаш.\nОт тантристка гледна точка когато отворим съзнанието и сетивата си за обективния овят, нашето възприемане е винаги свързано с определен цвят. И всеки цвят, който възприемаме - син, червен, зелен или друг - е пряко свързан с това, което става във вътрешния ни свят. Ето защо в практикуването на тантра с изобразяването на божества ц други подобни, цветовете и светлината играят такава важна роля.\nЗа да поясня какво имам предвид, нека се върнем на синия цвят. Както казах, особеното вътрешно качество на лъчистата синя светлина е освобождение от илюзорните отражения. Ако тези отражения са много силни - тогава дори в съвършено ясен ден сме неспособни да видим синевата на небето. Всичко, което виждаме, е сивота. Това определено се случва и наред с виждането в червено, когато сме ядосани, и позеленяването от ревност показва тясната връзка между цвета и състоянието на ума. Да се върнем на това, което дискутирахме. Ние можем да постигнем временна свобода от понятията като се взираме в лъчите на слънцето рано сутрин или в спокойно езеро. Просто гледаме, без нищо да разграничаваме, и в определен момент умът ни изпитва само собствената си яснота. Използването на такива възможности да се изпитва яснота отвън и след това да се съчетава вътрешно с ума е могъщ, директен начин да се проникне отвъд объркването, претъпкало ума ни, и да се изпита покой.\nОсвен покой, когато съзнаваме яснотата на ума си, ние веднага изпитваме и блаженство. Нормално нашият раздвоен ум ни изморява с объркващия си брътвеж и безспирно отсъждане. Затова облекчението е добре дошло, когато противоречивите мисли и емоции стихнат и накрая изчезнат. Последващата яснота е мирна, щастлива и изключително приятна. За разлика от обичайните сетивни удоволствия, блаженството от това преживяване носи истинско удовлетворение. Вместо да възбужда ума ни, както правят сетивните удоволствия, това блаженство всъщност увеличава силата и остротата на концентрацията ни.\nБЛАЖЕНО ПОГЛЪЩАНЕ ОТ РЕАЛНОСТТА\nВсеки, който някога е опитвал да медитира, знае, че една от най-големите пречки за концентрация са блуждаещите мисли, които отклоняват ума. Опитваме се да се съсредоточим върху даден обект само за да открием, че съзнанието ни е отнесено някъде другаде. Вниманието ни се задържа толкова, колкото и на малко дете, и на нас ни е извънредно трудно да проникнем дълбоко в каквото и да било. В следствие на това ни се струва невъзможно да постигнем истинско разбиране. Коя е причината за това умствено блуждаене? Завладяващото усещане за неудовлетвореност. Непрекъснато търсим нещо, което ще удовлетвори неопределения вътрешен копнеж, но това търсене е винаги безуспешно. Дори когато намерим нещо, доставящо удоволствие, удовлетворението, което то ни носи, е кратко и скоро ние се оглеждаме за нещо ново. Това неспокойствие е характерно за раздвоения ум и става още по-очевидно, когато седнем и се опитаме да се концентрираме за медитация.\nБлаженството, което изниква, когато съзерцаваме яснотата на своето съзнание, е мощно средство за противодействие на това неспокойствие. То има способността да дарява спокойна и дълбока удовлетвореност, недостижима за обичайните удоволствия. Тъй като се чувстваш доволен, докато изпитваш това блаженство, умът дори не се изкушава да отиде другаде и концентрацията ти нараства без усилие.\nНа всички ни се е случвало да бъдем така погълнати от нещо, че да забравим нещата, които нормално биха ни разсеяли или обезпокоили. По същия начин, ако съзерцаваме дълбоко и продължително лишената от форма яснота на съзнанието, възможно е да спрем възприемането на форми, звуци, миризми и всичко друго, което влезе през дверите на сетивата ни. Когато тези сетивни преживявания и нашите груби, концептуални мисли стихнат, вратата на предубеждението се затваря и ние осъзнаваме подема на възторжената, блажена енергия в нас. Огромната вълна блаженство настъпва спонтанно. Не е нужно да я измисляме по никакъв начин. И колкото повече изпитваме дълбокото, вътрешно усещане за блаженство, толкова по-дълбоко биваме погълнати от него. Това отваря пътя за изпитване на пространни, освободени и всеобхватни състояния на съзнанието, които в момента не са ни познати.\nСЪЗРЯВАНЕ НА НАШИТЕ ПРОСВЕТЛЕНИ ВЪЗМОЖНОСТИ\nЯсното, чисто, блажено състояние на съзнанието, което описахме, съществува във всеки от нас точно сега. Но това, че притежаваме тази изначално чиста същност не означава, че вече сме просветлени. Преди да се освободим от омразата, алчността, ревността и всички други симптоми на фалшивото его, забулващи съзнанието ни, не сме просветлени. Буда със заблуди не съществува. Но под грубите нива, на които тези заблуди съществуват, има нещо по-висше, по-присъщо на природата ни. И то е тази съществена страна на човешкото ни съзнание, което има способността да стане напълно пробудено и вечно блажено.\nВъпросът тогава е: Как можем да достигнем и да осъществим възможностите за просветление на същинската ни природа? Практиките на тантра са специално пригодени да осъществяват това изключително преобразуване колкото може по-бързо, но както вече споменахме, не можем да се хвърлим в тези практики неподготвени. С други думи, трябва да съзреем чрез различните предварителни подготовки. Трите основни страни на пътя, който дискутирахме - отказване, бодхичита и пустота - са общите предварителни изисквания. Важно е също да се тренираме в това, което понякога се нарича необичайни предварителни практики. Те включват такива неща като получаване на правилно тантристко посвещение, или упълномощаване, и спазване на различните задължения на упълномощаването, изчистване от пречките за успешно практикуване, натруп- ■*■ ване на запас от положителна енергия и, както ще бъде дискутирано в следващата глава, добиване на вдъхновение чрез съкровената практика на гуру-йога.


Компанията Garmin е основана на принципите новаторство, удобство, изпълнение, стойност и обслужване. Нашите основатели са Гари Бърел и д-р Мин Као.\nПроектът, който започва като спонтанна дискусия на малка група инженери около игрална маса за покер през 1989 година, се превърна в колективното постижение на хиляди сътрудници. Както преди, така и сега целта на Garmin е проста: създаване на продукти за навигация и комуникация, които да обогатят живота на клиентите ни. Новаторските ни проекти обхващат най-различни области като автомобилизма, мореплаването, авиацията, безжичните комуникации, туризма, фитнеса и други.\nВсеки, който е част от Garmin International, допринася за развитието на фирмата - служители, инвеститори и търговци. Тайната на успеха ни въобще не е такава тайна. От самото начало на Garmin, когато основателите са съсредоточили силите си да продадат първия си продукт, използвайки системата GPS (Global Positioning System), фирмата е наемала хора с творческа мисъл и пламенен дух.\nСилата на “вертикалното интегриране”\nGarmin преуспява, защото се гордеем с кооперативната среда, която сме създали, така нареченото вертикално интегриране - само ние проектираме, произвеждаме, рекламираме и продаваме продуктите си. Ако имате запитване или мнение за някой продукт, вероятно ще получите мнение именно от нашите инженери, дизайнери, лаборанти, художници, писатели или търговци.\nИнвестицията в новаторството е ключова за успеха на Garmin. Малкият начален екип от 1989 се превърна в работеща сила, наброяваща 1000 души, само след 10 години. Това число се удвои за 4 години, а през 2006 достигна 4000. През 2007 година екипът от хора, които работят за Garmin, достигна числото 7,000 души по целия свят.\nДокосване до целия свят\nНие проектираме системите си, като мислим единствено за нашите потребители. Премахването на стреса от пътуванията, на посещенията на непознати места, както и на ежедневното шофиране, започва с една лесна за употреба, логична и интуитивна навигация.\nАвтомобилните навигации помагат на шофьорите да достигат дестинациите без много усилия, получавайки най-доброто от пътуването.\nМорските картографи Ви поднасят подробни карти за безопасно плаване.\nАвиационните ни технологии поднасят на пилотите всичко, от което се нуждаят.\nФитнес уредите правят всяка тренировка ефикасна.\nУредите за туризъм са полезни за ловци, туристи, планински спасители и др.\nБезжичните ни приложения внасят силата на GPS във Вашите телефони.\nИдеята на Garmin\nНие не просто проектираме и продаваме продукти, ние обхващаме стила на живот. От авиацията до мореплаването, ат автомобилизма до фитнеса, от безжичните комуникации до туризма, служителите на Garmin са във въздуха, във водата, в горите, зад волана и на тренировки. И винаги мислим за начините да адаптираме и подобрим. В Garmin Вие никога не знаете къде ще се роди следващата великолепна идея. Но знаете, че ще е скоро.


Tenuta Di Bellaprima - НАЙ-НИСКИ ЦЕНИ от agoda.com\nВиж всички 6 места за настаняване в Niscemi.\nContrada Carrubba, Нишеми, Niscemi, Италия, 93015 - Покажи на картата\nTenuta Di Bellaprima е перфектен избор за пътуващи, които желаят да почувстват духа на Niscemi. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nTenuta Di Bellaprima също така предлага много съоръжения за обогатяване на Вашия престой в Niscemi. Хотелът предлага достъп до широк спектър от услуги като 24-часова рецепция, съоръжения за инвалиди, конферентна зала, семейна стая, ресторант.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като климатик, отопление, телевизор с LCD/плазмен екран, сейф в стаята, тоалетни артикули. Хотелът разполага с множество уникални възможности за отдих, като например открит басейн, детска площадка, конна езда, градина. С превъзходните си удобства и отличното си местоположение Tenuta Di Bellaprima е идеално място, в което можете да се насладите на престоя си в Niscemi.\nВсички типове туристи (16) Двойка (7) Самостоятелно пътуващ (4) Семейство с малки деца (4) Семейство с големи деца (1) Група (2)


йога за храносмилане: йога рутина за по-добро храносмилане - Храносмилателно Здраве, Март 2021\nЛесната 10-минутна рутинна йога за по-добро храносмилане\nЙога е чудесно релаксиращ начин за облекчаване на стреса и увеличаване на гъвкавостта, но също така може да донесе успокояващо облекчение при болезнено издуване и газове, свързани с преяждане или дори СРБ. Тази лесна йога рутина, създадена от Джулиана Спиколук от Boho Beautiful, подобрява храносмилането и кара нещата да се движат отново.\nОблекчете газ и порив\nВсички го правим - прекалявайте с ваканция или дефилете на храни като тези, които са лоши за храносмилането. Обикновено ние просто лежим наоколо като плужек и чакаме болезненото раздуване да отмине или да пропуснем следващото хранене с надеждата да намерим облекчение. Йогата е далеч по-продуктивна в това да носи облекчение, отколкото да чака в мизерия, за да премине. Всъщност йога е релаксиращ начин да се направи място в тялото, за да се върнат тези течности и храносмилателни процеси отново. „Все още няма проучвания, базирани на доказателства в йога, но дълбокото дишане и удължаването на йога вдъхновява уникална просторност в тялото“, казва д-р Едисън де Мело от Академичния център за интегративна медицина. Тази лесна йога рутина, създадена от Джулиана Спиколук от Boho Beautiful, доставя тези обрати и простор, за да облекчи дискомфорта ви.\nВъзстановена ъглова поза\nначини за подобряване на зрението без очила\nТази поза е прекрасен начин за бавно въвеждане на храносмилателното движение и перфектната поза за започване на нежна практика след вечеря. Тази поза позволява на тялото ви да се отвори, разшири и нежно да декомпресира, което създава пространство в торса и таза ви. Легнете на гърба си, ръцете леко изпънати отстрани, дланите обърнати нагоре, коленете свити. Сега поставете ходилата на краката си заедно и оставете коленете да паднат един от друг, отваряйки бедрата. Дишане нежно и дълбоко. Фокусиране върху изпращането на кислород в храносмилателните ви органи. Докато спокойно останете в тази поза за две до четири минути, ще увеличите притока на кръв, ще стимулирате храносмилателните си органи и ще приветствате пълното си отпускане на тялото.\nЕдинично коляно към гърдите\nИначе известна като Позата, облекчаваща вятъра, тази поза е лесен и супер ефективен начин за облекчаване на издуването и пълнотата след вечеря. Легнете плоско на гърба си и вземете дясното коляно с двете си ръце, докато го изтеглите възможно най-близо до гърдите. Дръжте левия си крак на земята. Натискът да придърпате крака си към стомаха, нежно ще масажира храносмилателните ви органи и ще насърчи хванатия вятър да се движи през храносмилателния ви тракт. С всяко издишване помислете как да придърпате коляното по-близо до корема, което ще компресира и масажира вашето възходящо и низходящо дебело черво. Задръжте дясното коляно за две до три минути, след което превключете; ще насърчите притока на кръв към храносмилателните си органи.\nТози усукващ ход следва добре от единично коляно до издърпване на гърдите. Натиснете с наведено ляво коляно по цялото тяло с дясната ръка. Изпънете лявата си ръка далеч от вас. Задръжте този обрат и дишайте дълбоко и бавно, позволявайки леко разтягане на гърба и раменете, докато движението масажира коремните ви органи. Обрат като този подпомага храносмилането и насърчава свежата кръв да потече към храносмилателните ви органи. Не забравяйте да завъртите много леко и бавно, тъй като това може да бъде леко неудобно след голямо хранене. Задръжте за две до три минути и след това повторете с десния крак.\nПоза на котки / крави\nТази позната поза е свързана с свързването с дъха ви. На четворки, ръцете под раменете и коленете под бедрата, вдишвайте, докато оставяте корема да свива към пода и да повдигнете глава, за да гледа напред, което позволява леко гръбначен завой. Докато издишате, прикрепете брадичката към гърдите и закръглете гръбнака нагоре към тавана. Правете това нежно движение четири до шест пъти, за да разтегнете и свиете коремните органи; това насърчава движението в храносмилателната ви система и създава пространство в стомаха ви. Наслаждавате се на тези участъци? Вижте всички страхотни неща, които йога може да направи за вас.\nПо-лесна версия на пълната Кобра, това е чудесна поза за разтягане на гърдите и раменете, за да се насърчи движението на храносмилателните органи; едновременно компресира областта на долната част на гърба, за да активизира бъбреците. От лице надолу, склонна позиция на корема, изтласкайте нагоре от предмишниците с лакти под раменете. Вдигнете нежно лицето си към небето, издължаващо се през врата и гръбначния стълб. Дишайте, докато държите позата за четири до шест вдишвания. (Това са най-добрите сутрешни участъци за скок-старт на деня ви.)\nСтоене напред сгъване\nЗастанете на постелката с крака на разстояние няколко сантиметра, започнете със сгъване напред от бедрата - а не от долната част на гърба. Чувствайте се свободни леко да огънете коленете си, ако задните ви кости са стегнати. Дръжте гърба си изправен, докато изпускате тялото напред. Достигнете до постелката с ръце; в зависимост от вашата гъвкавост, можете да се хванете за глезените си или дори да увиете ръце около задната част на коленете. Задръжте позата за четири до шест вдишвания, за да увеличите кръвообращението към далака, панкреаса, черния дроб, червата и бъбреците.\nводни хапчета за отслабване безопасно\nЗастанете с широко разтворени крака, длани притиснати заедно пред сърцето си. Отворете краката си така, че пръстите на краката да са насочени към вас. Освободете бедрата, докато потъвате надолу. След като потопите възможно най-ниско, притиснете лактите си към коленете, като държите дланите си заедно в молитвено положение. Задръжте позицията за четири до шест дълбоки вдишвания. Извършването на дълбок клек като това ще създаде пространство в долната част на гърба и ще отпусне тазовото дъно.\nПоста на моста\nТова е прекрасна поза за отваряне на тялото и разтягане на коремната област. Освен това ревитализира краката и разтяга раменете. На гърба си със свити колене, краката плоски на пода и на разстояние около ширината на бедрата, повдигнете таза и бедрата нагоре. Дръжте раменете приземени, шията отпусната, а главата опираща се на постелката. Помислете как да повдигнете таза си възможно най-високо, докато дишате дълбоко и бавно. Задържайки тази поза за четири до шест вдишвания, за да стимулирате коремните органи и щитовидната жлеза, което помага да регулирате метаболизма си. На следващо място, това са най-добрите йога пози за отслабване.\nПубликувано В Храносмилателно Здраве\n21-дневният плосък корем\nхвали се ябълков оцет и ути\nкакво да ям след захар\nполезен ли е сокът от цвекло?


Потребителски промоции - Медияпост Хит Мейл\nКогато планирате потребителска промоция, има много неща, за които трябва да помислите. А голяма част от тях са свързани с логистиката на наградите в кампанията. От друга страна, трябва да помислите за общуването с доволни или не чак толкова доволни потребители. Но не забравяйте и за механизма на промоцията! Неговата задача е да спечели и да поддържа интереса на участниците през цялото време, докато кампанията Ви е активна. Популяризирането на кампанията също е изключително важна част от всяка една промоция. Все пак искате повече хора да научат за организираните от Вас активности, нали?\nПълен набор от услуги за Вашите потребителски промоции\nС Медияпост Хит Мейл можете да имате всичко, описано по-горе, на едно място. Работим с местни и международни клиенти за по-успешни кампании както в България, така и в чужбина. Можете да разчитате на нас за адекватна консултация относно избрания механизъм, как да го направите по-ефективен, какви допълнителни стимули да включите за участниците и как да го обясните на разбираем език за всички, които искате да ангажирате с промоцията си.\nОсвен това ще Ви помогнем още с:\nРазработване на правила и общи условия, според механизма и действащото законодателство\nДизайн и разработване на промоционални уебсайтове\nГенериране на уникални кодове за онлайн или SMS регистрация\nИнфо-линия за изясняване на въпроси, свързани с участието на клиентите\nОтговори на съобщения в социалните медии или по имейл\nОбработване на изпратени от участниците материали\nСъбиране на кутии с талони от различни търговски обекти в България\nСортиране и дигитализиране на талоните за участие, ако това се налага\nАвтоматично или ръчно валидиране на доказателствата за покупка – кодове, касови бонове, фактури и т.н.\nТеглене на томболи с награди със собствен софтуер, който гарантира безпристрастност и прозрачност\nСвързване с печелившите по телефона за уточняване адрес за доставка\nСкладиране, опаковане и изпращане на наградите\nОтчет за доставяемостта на всички награди\nОбработване на базата данни с участници с чистене на дублираните записи и улесняване използването й\nМного други услуги, свързани с по-доброто управление на потребителската промоция\nПрилагаме разнообразни механики за определяне на печелившите участници: незабавно известяване, томболи, награди за първия отговорил, за най-ангажирания, за събралия най-голям брой точки, за най-активния и т.н. Разработихме и собствен модул за автоматично дисквалифициране на участници, които доказано са се опитали да нарушат или заобиколят правилата (т.нар. професионални участници в промоции или още promo freaks).\nОсигуряваме Ви достъп до удобен онлайн модул, където можете да следите едновременно всички регистрации, дошли през регистрационната форма на Вашия уебсайт, през SMS или през инфо-линията. Имате и готови отчети за развитието на кампанията. Това Ви пести значителни усилия и часове досадна работа по синхронизиране на отчетите, които иначе бихте получили от различни доставчици.\nНезависимо от сектора, в който работите, ще Ви предложим адекватно решение, което да Ви осигури повече продажби и ангажирани потребители. Свържете се с нас, ако искате да организирате по-успешни и по-ефективни потребителски промоции!


Местан обжалва гаранцията и забраната да напуска България - 【Криминални новини】 • престъпления, произшествия и инциденти | ФАКТИ.БГ\nВелинград ще е домакин на фолклорен празник "На мегдана"преди 5 минути\nЕто какво се случва с мъжа, изкъртил "перките" на Графапреди 37 минути\nДаваме 150 000 лв. помощ на страни от Западните Балканипреди час и 6 минути\nРеставрират плевенската панорамапреди час и 37 минути\nРоби Уилямс подготвя мистериозно... (ВИДЕО)преди 2 часа и 6 минути\nАдска жега ще ни мори утрепреди 2 часа и 16 минути\nДокументите са внесени днес в Окръжен съд - Кърджали за разглеждане заедно с материалите по делото.\nПубликувана: 23 Април, 2019 16:39\n19 КОМЕНТАРА | ВИДЯНА 1690\nЦацаров взе на специален надзор разследването срещу Местан 24 Април, 2019 10:38\nБащата на загиналото бебе в катастрофата с Местан: Карах с 90-110 км/ч 23 Април, 2019 13:56\nЛютви Местан иска да му върнат шофьорската книжка 22 Април, 2019 16:25\nЛютви Местан е обжалвал наложената му мярка за неотклонение "гаранция" от 10 000 лв. и забраната да напуска страната, предадоха от пресцентъра на Апелативната прокуратура в Пловдив.\nЛютви Местан е привлечен като обвиняем по досъдебно производство за престъпление по транспорта, при което почина 6-месечно бебе и пострада семейството на пеленачето.\nЛидерът на ДОСТ за втори път обжалва паричната си гаранция, след като Окръжният съд веднъж вече я отмени, а прокуратурата я наложи повторно на 19 април.\nСамо в нашата държава може да обжалваш наказания които са ти наложени когато си признат за виновен. В България си НЕВИНЕН ДОКАТО ИМАШ ПАРИ.\nТози трябва да е аут от политиката, но малоумните му избиратели, пак ще гласуват за него, въпреки че уби от своите !!! И по принцип всички политици трябва да с освободени от разследване и задържане, нищо няма да се докаже, те са винаги невинни и само трошат пари за съд и прочие !!!\nСъщо и роднините им трябва да са имунизирани от разследване и др., така ще се спестят много пари !!!\nДетеубиец,доживотен затвор за физиономията му.\nДа се извини\nПоне да мълчи месец два докато отшуми, а той нагъл. Можеше и гаранцията да плати да не се набива толко на очи.\nГ-н президент ВДИГАЙТЕ ВЕЧЕ АРМИЯТА!\nВече не се живее тук\nПоследният, който напусне държавата да изгаси лампите и да вземе знамето.\nМестан щее новия Лидер на България!\nЛютви Местан Президент на Република България нека подкрепим!\nДо коментар #6 от "Вече не се живее тук":\nКое знаме? Не го ли е заменил Цвинокио за асансьор? Той и без това се кланя на говедарското знаме.\nДо коментар #5 от "774":\nКаква армия бе льохман. Арминя нямаме, това беше първата стъпка към унищожаване на държавата...именно държава без армия само джендъри като вас.\nМнога Му стана!!!!Къде ще ходи,при султана ли??\nКаракачанов с каска на глава\nИда,ида брато!!КъуФ е проблема??!!\nДържавна сигурност е жива и всеки ден ни го натякват.Жив пример е Местан който е недосегаем за обикновените хора и съдилища.Тоз уби детенце и още плямпа че е невинен защото знае че няма кой да го осъди.\nДа върнеш книжката на този шофьор-убиец е все едно да върнеш пищова на убиец след стрелба! Срам, гадост, позор за имитацията на съд!\nТоя е толкова нагъл и долен,незнам как още не са го линчували тоя наглец,иска да покаже на хората от неговия етнос,че е много отворен.Бащата на детенцето да го издебне и да му отвори празната кратуна с някой винкел,иначе възмездие няма....\nНе се учудя, ако съдът постанови семейството да ремонтира колата на Местан,все пак живеем в Булгаристан.\nДа напуска!...И забрана за влизане в страната!\nТа за какво става въпрос ?\nАх да ! Ами гарга на гарга , .... ти знаеш какво скам да ти кажа !\nМного бих се радвал лютвито да го затворят, от доста време е безкрайно нагъл, но нещо не се връзва в цялата история. Бащата на момиченцето сам си каза, че е карал с 90-110, колата е старо бмв, в което единствената система за сигурност е задкормилното устройство, пътя е еднолентов и при кръстовище се съмнявам ограничението да е било повече от 60.


Нови 13 км. велоалеи в София до края на 2014 година Нови 13 км. велоалеи в София до края на 2014 година\nНови 13 км. велоалеи в София до края на 2014 година\nHome · Разни · Нови 13 км. велоалеи в София до края на 2014 година\nСпоред Програмата за управление и развитие на Столична община в периода 2008 – 2011 г. в София трябва да има изградени шест лъча велоалеи, които да осъществяват връзка между противоположните квартали на града. До сега са изградени 22 км., една голяма част от които, са т.нар. „споделени трасета” или маркирана обособена зона за велосипедите на автомобилното платно или на тротоара. Очаква се да бъдат създадени още 13 км до края на годината, като велосипедните алеи ще бъдат положени по булевард „България”, в „Люлин”, както и от надлез „Надежда” до Лъвов мост.\nДо момента състоянието на създадените велосипедни трасета в София, по единното мнение на професионалисти и велосипедисти, е повече от недостатъчно. Според някои, първопричина за това е и избраната настилка. Истината за лошото положение обаче, е факта, че 90% от построените велоалеи са фактически идентифицирани с жълта маркировка ивици от съществуващи площи със смесено ползване, най-често тротоари. Тяхното положение само по себе си е повече от критично, поради няколко довода:\n• Тротоарите не са замислени за колоездачи – При полагането на настилките на тротоарите е вземато предвид с основната мисия на тротоарите като пешеходни зони, поради което са избирани продукти с по-малка височина и товароносимост, а паркирането върху тях е причинило преместване и разхлопването на тротоарните плочи;\n• Настилката на тротоарните площи не е положена по правилния начин – Процедурата на полагане на голямо количество тротоари в столицата е тротоарна плочка на 5 см височина, положена на циментова основа. Това не е уместния метод на полагане;\n• Настилката е монтирана с големи разстояния – По-голямата фуга, оставена при изграждането, не е проблем за територии, които са пешеходни, но когато се очаква на тези територии да има смесено използване- не е пригодна, защото създава проблем при управление на велосипеди и каране на ролери и други.\nЕто защо изводът, че паважа и тротоарната настилка не са подходящи за велотрасета в града, основано на база общото състояние на тротоарните площи в град София, не е правилно и със сигурност не настилката е причина за недоброто състояние на велоалеите.\nЗа планирането и изграждането на велоалеи има наредби и изисквания, които опоменават както разположението на трасето, така и дължина и ширина, осветление, маркиране и т.н. Относно настилки няма точни изисквания. Има варианти – твърди и меки настилки. Изборът им зависи от фактори като:\n• особености на релефа и наклона на терена;\n• вид на почвата;\n• цена за създаване и поддържане;\n• естетическо въздействие;\n• екологичност и много други.\nМеките настилки и повърхности за велоалеи най-често са:\n• тревна основа;\n• кора от дърво и други подобни.\nОсновното им преимущество е ниската себестойност.\nТвърдите настилки и повърхности са:\n• бетонови изделия;\nBy Bulgarian, велоалеи, велоалеи софия,


Къде изчезнах – Galka's Kitchen\nДоста време мина откак не съм писала тук. Не е като да нямам какво да покажа или кажа, но истината е, че нямах настроение за нищо. Случващото се напоследък ме накара да се чувствам много тревожна. Толкова не съм била от адски много време. Все още се будя по няколко пъти на нощ, но поне откакто моите близки от Украйна успяха да напуснат страната не сънувам кошмари.\nИмаше моменти в които изпитвах вина, че имам какво да ям, или живея на място което е мирно. Имах тежки моменти в които избухвах в неистов плач. Все още изпитвам страх, стрес, стомахът ми е на топка.\nГотвенето винаги е било нещо, което ме разсейва от всичко. Както и това да снимам и да пиша в блога си. Имах нужда от тази почивка от всичко.\nФейсбук нямам от известно време, но исках да огранича всякакви социални мрежи и всичко. Имах нужда да съм далече от информация. Но реших, че е време да започна да правя отново това, което ми е любимо и ми носи утеха и ме държи далеч от тревожност.\nА смятам, че човек трябва да прави всичко възможно да се съхрани психически. Това е моят начин.\nСигурна съм, че много хора, които са емпати по душа са минали и минават през същите емоции.\nО! И още нещо се сещам сега, защото докато пиша тази публикация в Ютуб тъкмо се пусна новата песен на Рамщайн – Zeit. Ако не сте я слушали ви я препоръчвам горещо. В края на април очакваме нов албум от тях. Очаквам да е много силен, вдигат летвата още с първото парче. И клипът е страхотен, тежък, красив и страшен и е много актуален. Emotional damage.


БГ фермери потънаха в кал и трафик на изложението AgriPlanta 2014 в Румъния (СНИМКИ) | Agri.BG\nБГ фермери потънаха в кал и трафик на изложението AgriPlanta 2014 в Румъния (СНИМКИ)\nАвтобус с фермери от България престоя над 2 часа в калното задръстване, като земеделски производители споделиха пред Фермер.БГ, че такова безобразие и липса на организация не са виждали. Стопаните от България заявиха, че оттук нататък ще залагат на традиционните за България изложения и няма да правят повече подобни "екстремни експерименти".\nПредвиденото за 12 ч. официално откриване не се състоя, тъй като голяма част от официалните гости и изложителите не успяха да стигнат до изложбените площи. Трафикът за изминаване на 2-километровата отсечка изискваше търпение между 2 и 3 часа! Това изнерви хората, тръгнали към изложението, които масово се връщаха, а някои вдигаха скандали на полицията и почти се стигаше до бой, заради прередени коли.\nАвтобус с фермери от България престоя над 2 часа в калното задръстване, като земеделски производители споделиха пред Фермер.БГ, че такова безобразие и липса на организация не са виждали. Свидетели на абсурдната ситуация с невъзможния достъп до изложбените площи станаха и редица чужди представители на международни фирми от сферата на селскостопанската техника, семената, препаратите и торовете. Стопаните от България заявиха, че оттук нататък ще залагат на традиционните за България изложения и няма да правят повече подобни "екстремни експерименти".\nМного добре подредените изложбени площи на Agri Planta 2014, чиито съорганизатор е германската група DLG, останаха почти празни през целия ден, заради неуредиците с трафика към изложението. "Срам за DLG! ...Това е срам за престижната германска компания DLG", коментираха възмутени фермери от България.\nАгри Планта 2014 AgriPlanta 2014 селскостопанско изложение в Румъния DLG DLG Romania\nЕ ние BG сме си добре  въпреки че и на батата ако завали дъжд ще сме горе долу като тях държавата ни да се учи от грешките на другите да не стане и при нас така! \nЗащо ние българите искаме все да покажем че има по зле от нас? Че това е агроизложение не е медукос и дентал. Какво са виновни организаторите че природата не се е съобразила с тях. Ако сте истински фермери трябва да очаквате такива изненади като отивате на открито агроизложение, ако не ходете на модно ревю в София-експоцентър да си показвате колите и любовниците.      \nБаси мизерията.....Аз ще им давам пари за техника, пък ще чакам в трафик и кал !!! ...Само ми прилича малко да не е проъчана тази новина от българското изложение БАТА АГРО...да не ходят фермерите от Добрич, Силистра и Русе в Румъния да купуват евентуално по евтина техника от румъснките фирми, а не от българските \n всеки да си преценява каквото и както иска....в България има (пре)достатъчно изложения за техника, за да си губят времето фермерите по трафик и калищаци да ходят в Румъния. Не знам ако си купиш трактор, комбайн или сеялка от Румъния как ще ти я сервизират ! Друг е връпросът, че всички машини ги има с технически данни, снимки, видео - в интернет : www.tractor.bg ; www.tractor.eu\nДруг е въпроса че ви плащат за подобни статии! Тъй де скоро идва Бата агро! Тролове платени  \n Плащат ни да ходим да се каляме по изложенията в Румъния, нали


Паста за зъби за избелване - Astera Active + Whitening, 100 мл - Esteto.bg\nКод на продукта: 564305\nID оферта: 564012\nПаста за зъби за избелване - Astera Active + Whitening, 100 мл: паста за зъби с избелващ ефект, която осигурява свеж дъх за дълго време. Ефективно се бори с тъмните петна от кафе, чай или тютюн. Има лек абразивен ефект, поради което зъбният емайл не се надрасква и зъбната повърхност се полира. Съдържа комплекс от минерални съставки, които се борят с бактериите и помагат за премахване на отлагания от варовик. Има терапевтичен ефект и подобрява състоянието на венците. Осигурява здрава и светла усмивка. Освен това предлага приятен аромат на мента и свеж дъх.


Posted on 27.01.2021 26.07.2021 by д-р Димитър Пашкулев\nКакви са причините за подут корем и газове\nКои храни причиняват подут корем и газове\nКои храносмилателни състояния причиняват подут корем\nКак да предотвратим подуване на корема и газове\nИмате ли усещане за подуване в стомаха? Спокойно! Не сте само вие. Подут корем и газове са сред най-честите оплаквания от страна на храносмилателната система, които лекарите чуват от пациентите.\nПодуването на стомаха притеснява повечето хора до голяма степен, заради това как изглеждат – особено жените, които смятат, че приличат на „бременни“. Някои са разочаровани, след като коремчето им продължава да изпъква, въпреки загубата на килограми.\nПри други външният вид е по-маловажен фактор спрямо дискомфорта, болката и неприятните газове. Не всички страдат от подут корем по един и същи начин и симптомите могат да варират. Често подуването на стомаха е съпроводено с оригване и симптоми на киселинен рефлукс, запек или болки.\nИмате ли подут корем и газове часове след като сте се нахранили? Хранителни алергии, непоносимост към лактоза и други храносмилателни проблеми може да са виновни за това. Не подценявайте и психологическото въздействие върху подутия стомах. Много хора страдат от разстройство на стомашно-чревния тракт, само поради стрес и безпокойство.\nАко сте готови да се отървете от подутия корем и газовете, ето какво трябва да знаете.\nТежестта и подутия корем са два сходни термина, които вървят ръка за ръка, но има известни различия помежду им. Технически тежестта в стомаха е временно усещане за ситост, обикновено поради чревни газове, докато подуването се отнася до видимо, измеримо увеличение в размера на стомаха. Изпускането на газ, оригването или изхождането може да осигури или не облекчение.\nПодуването всъщност влошава нормалната функция на стомаха. Вашият стомах е с размерите на юмрук когато е празен, но стените са способни значително да се разширяват, за да побира големи количества храна.\nДокато стомахът завърши работата си по разграждане и усвояване на храната чрез храносмилателни ензими, е естествено да се чувствате временно сити след обилен обяд или вечеря. Следователно, една от първите стъпки за облекчаване на подут корем е да се консумират по-малки порции, които не принуждават стомаха да се разширява толкова много.\nПредстои да изясним какво ви причинява подут корем и газове, как да се храните и какво е лечението.\nГастроентеролозите казват, че съществуват няколко възможни причини за подут корем.\nПроблеми с храносмилането са сред най-често срещани причини, като водеща е непоносимостта към някои хранителни продукти. Типичните непоносимости включват млечни продукти или глутен, но хората могат да имат непоносимост към почти всичко, твърдят специалистите.\nОсвен специфични храносмилателни проблеми, причини за подут корем и газове са поглъщането на въздух от прекалено бързо хранене, дъвчене на дъвка или използване на сламка.\nИзпускането на газове и оригването също са тясно свързани с подутия стомах. Оригването се причинява от погълнат въздух, който се събира в стомаха. Газовете се получават в резултат на комбинация от погълнат въздух и дейността на бактерии в дебелото черво, образуващи се около неусвоени въглехидрати.\nЗапекът също е много вероятна причина за подут корем. Ако стомахът ви е твърд и изпитвате болка, която се засилва в продължение на деня и отшумява след изхождане- запекът е вероятната причина. При запек нормалните чревни газове се задържат зад бавно движещите се изпражнения и се задържат в червата.\nРазбира се, напълно нормално е коремът ви да не е напълно плосък. Понякога хората, които спортуват и се стремят към това, да изваят перфектна коремна преса, се оплакват от подут корем, без дори да имат този проблем.\nНякои храни са способни да ви докарат подут корем, докато други помагат за предотвратяването му:\nВъглехидрати. Някои въглехидрати са склонни да доведат до дискомфорт. Тези трудно смилаеми въглехидрати известни като FODMAP са свързани с появата на газове и подут корем. FODMAP означава ферментируеми олигозахариди, дизахариди, монозахариди и полиоли. По принцип ферментиращите храни лесно се разграждат от бактериите в червата, което води до производство на газ. Захаридите се отнасят до определени видове захари и фибри.\nФибри. Разтворимите фибри от преработени богати на фибри зърнени храни и закуски могат да причинят подут корем. Въпреки че разтворимите фибри, наречени инулин, се считат за здравословни, също така е установено, че предизвикват подуване и газове. Лукът, чесънът, пшеницата, бананите и някои други плодове и зеленчуци съдържат инулин. Въпреки това, неразтворимите фибри, които не абсорбират вода, могат да помогнат за облекчаване на тежестта и газовете. Триците, семената и корите от плодове и зеленчуци са основните източници на неразтворими фибри, което ускорява придвижването на изпражненията през червата и ограничава производството на газове.\nЗахари. Простите въглехидрати като галактоза (получава се от лактозата на млечните продукти) и фруктоза могат да предизвикат подуване на корема. Това е особено вероятно при хора със синдром на раздразнените черва (спастичен колит), често срещано храносмилателно разстройство. Храните, които съдържат високи нива на фруктоза, включват царевичен сироп, някои плодове – като ябълки, манго, диня, череши и круши – и много газирани напитки, закуски и подправки. Плодовете, които не ви подуват, са ананаси, портокали и грозде.\nЛактоза. Лактозата е форма на захар, която се съдържа в млечните продукти, като краве мляко, кисело мляко, меки сирена, сметана, сладолед, масло, крем и пудинг. Някои хора са с непоносимост към лактоза, което означава, че храносмилателната им система не успява ефективно да разгражда лактозата и това може да доведе не само до подут корем и газове, но и до други проблеми с храносмилането като спазми и диария. Сирената с ниско съдържание на лактоза, като чедър, са добри алтернативи.\nБобови растения. Това не е мит: бял и черен боб (особено печен) и други от това семейство са причина за образуване на газове и подут стомах. Фасулът е храна FODMAP, тъй като съдържа олигозахариди и много фибри – и двете могат да бъдат трудно смилаеми, което води до газове и подут корем.\nГазирани напитки. Консумацията на газирани напитки, особено през сламка, може да ви накара да погълнете излишен въздух, причина за оригване и газове.\nСиндром на раздразнените черва (спастичен колит). Това е хронично състояние, което засяга дебелото черво. Коремна болка, спазми, подуване, газове, диария и запек са симптоми на раздразненото черво. За облекчаване на състоянието се препоръчва спазването на диета с ниско съдържание на FODMAP.\nНепоносимост към лактоза. Лактозата, захарта, която се намира най-вече в млякото и млечните продукти, се нуждае от ензим, наречен лактаза, за да бъде усвоен. Хората, чиито тела не произвеждат достатъчно лактаза, изпитват редица симптоми, включително подут корем, гадене и диария, след консумация на храни, съдържащи лактоза.\nЦелиакия. Непоносимостта към глутеновия протеин, наречена целиакия, може да причини забележимо подуване на стомаха. Храните, съдържащи пшеница, ръж или ечемик, като тестени изделия, хляб и брашно или бира, предизвикват имунен отговор, засягащ тънките черва при чувствителните хора. Издуването на корема, причинено от целиакия, трае до ден-два. Газът имат особено неприятна миризма. За щастие, безглутеновите храни станаха много по-лесни за намиране.\nКиселинен рефлукс. Ако горната част на корема ви е подута или се чувствате прекалено сити, или ви се гади след хранене, киселинният рефлукс може да е причината. Оригването прекомерно скоро след хранене е друг признак на този тип лошо храносмилане. Киселинният рефлукс може да бъде предизвикан при консумация на сурова салата на гладно.\nНе е нужно да живеете със подут корем и газове и има много неща, които можете да направите, за да облекчите досадните симптоми.\nСледете храненето си. Първата стъпка е да определите от какво се получава. Обърнете внимание на храните, които ядете, симптомите, които изпитвате, и изхождането, включително часовете на деня. Всеки детайл е от значение, като прием на витамини, алкохол и вода, дресинг за салати и дори обедни лакомства като бонбон или два.\nЕлиминирайте някои храни. Опитайте да премахнете от менюто си храните, които изглежда предизвикват подуване на стомаха, една по една, за да видите дали симптомите се подобряват. Опитайте временно да намалите храните с високо съдържание на фибри. При фибрите ключът е да увеличавате бавно, когато ги включвате в храненето.\nПийте достатъчно вода. Препоръчваме ви да увеличите приема на вода, както и да правите физически упражнения, за да облекчите подуването на корема.\nИзбягвайте вредните навици. Избягвайте дъвченето на дъвки, за да не поемате излишно количество въздух. Отказването от тютюнопушенето и пестеливата консумация на алкохол също ще помогнат.\nКонсултирайте се с диетолог. Регистрираните диетолози са добре подготвени да ви консултират относно храната и храненето.\nАко страдате от подут корем и газове прекалено дълго, се консултирайте с лекар. Вашият доктор може да препоръча коремна ехография или ендоскопия, за да погледне какво се случва вътре в корема ви. Възможно е някои сериозни медицински състояния да са основната причина за подут стомах, така че заключението е: Ако проблемите продължават, посетете гастроентеролог.\nОще информация за стомашно-чревното здраве може да откриете в:\nThis entry was posted in Стомашно и чревно здраве. Bookmark the permalink.\nСинусите – Как да ги лекуваме правилно?


Мансардите - игра на светлини и обеми - Вестник Утро\nМансардите - игра на светлини и обеми\nЛюбопитно\t| От: Сиана Имоти Русе | 26 октомври 2016, 17:18\t| коментара\nМансардите са обособени в жилищна площ подпокривни пространства. Те са много въздействащи и романтични помещения, особено в старите къщи. Използването им позволява да се спечелят ценни квадратни метри жилищна площ, без големи инвестиции. Ако разполагате с такова обширно подпокривно пространство, можете да се възползвате от нашите идеи за рационалното му използване.\nЗа преустройството на мансардните апартаменти в светли и проветриви помещения има два варианта: да се инсталират поредица от прозорци в покрива или да се поставят капандури. Първите са по-съвременно решение, но стилът на някои фасади налага използването на капандури. За да се постави капандура, е необходимо наклонът на покрива да е минимум 30 градуса. Освен, че са особено очарователни, през капандурите прониква и допълнително мека, приятна светлина, която ще направи помещението по-просторно. Друг способ, чрез който можете да постигнете това, е като боядисате цялата покривна конструкция в бяло, а пода в тъмен цвят. По този начин ще се получи една своеобразна игра на обемите. Предпочитайте по-олекотени мебели от светъл фурнир или стъкло. Поставете достатъчно на брой осветителни тела, дори в най-ниските части на тавана. Така ще си гарантирате добра осветеност и в тъмната част на денонощието.\nЗа да предпазите мансардите от слънчевата светлина лете и от студовете през зимата, е необходимо задължително да поставите изолация. За избора й се доверете на професионалист, но все пак двата основни вида са:\nкласически – със стъклена или минерална вата. Намира се в специализираните магазини под формата на рула, плоскости и др. с плътност 12 – 130 кг/куб.м. По отношение на зимните студове, изолационните им качества на зависят от тяхната плътност, но това не се отнася до летните горещини. По-малката плътност е по-неефикасна през лятото, така че се съобразете с климата на района и с изложението на сградата.\nново поколение – с екофибри от коноп, лен или целулоза. Растителните влакна на конопа и лена имат същите изолационни показатели като тези на стъклената вата. Целулозата, произведена на основата на рециклирана хартия, се оформя в лесни за поставяне плоскости. Природни материали за изолация, като овчата вълна и перата на домашните птици, макар и по-рядко използвани, също не са за пренебрегване.\nТъй като в една мансарда обикновено няма достатъчно височина, за да оптимизирате максимално съществуващото пространство, бихте могли да използвате най-ниските части под наклона на покрива, за да монтирате направени по размера им шкафове и етажерки. По този начин няма да крадете от останалата, висока част на помещението.\nЕто как лесно и ефикасно можете да се възползвате от това често пренебрегвано и смятано за мрачно и неугледно пространство и по този начин значително да увеличите жилищната си площ.


Осигурете необходимата сигурност на вашето дете с комплект ръкавели за плуване.\nПо този начин то ще се чувства по-уверено и ще може да се отпусне, което е най-сигурната стъпка към успешното плуване.\nОсигурете необходимата сигурност на вашето дете с комплект ръкавели за плуване. По този начин то ще се чувства по-уверено и ще може да се отпусне, което е най-сигурната стъпка към успешното плуване. Размери: Дължина: 20 cm Ширина: 20 cm Различни цветове.\n() 2800000922290 2.79 BGN Летни забавления Out Of Stock 92229